Արման Չիլինգարյան

Արման Սմբատի Չիլինգարյան (), հայ ռեժիսոր, սցենարիստ և պրոդյուսեր, Հայաստանի կինեմատոգրաֆիստների միության, ԱՊՀ և Բալթյան երկրների կինոկոնֆեդերացիաների միության անդամ։

Կենսագրություն 
1982-1992 թվականներին սովորել և ավարտել է Ս. Մ. Կիրովի անվան թիվ 12 միջնակարգ դպրոցը, 1992-1997 թվականներին՝ Երևանի Վ. Բրյուսովի անվան օտար լեզուների ինստիտուտի լեզվա-հասարակագիտական ֆակուլտետը՝ գերմաներեն լեզու և երկրագրություն մասնագիտությամբ։ 2007-2008 թվականներին մասնակցել է սցենարիստների և ռեժիսորների բարձրագույն դասընթացներին (Վ. Ի. Խոտինենկոյի խաղարկային ​ֆիլմերի արվեստանոց)։ 2018 թվականին Պանարմենիա մեդիա դպրոցում անցել է դասընթաց ռեժիսորների, սցենարիստների, պրոդյուսերների համար։

2013 թվականին եղել է ԱՐ հեռուստաալիքի գլխավոր ռեժիսորը, 2005-2007 թվականներին՝ Երկիր մեդիա հեռուստաալիքի «Կինոդեմքեր» հաղորդաշարի հեղինակ և վարող, 2002-2004 թվականներին՝ ԱՐ հեռուստաալիքի «Էլիտար կինո» հաղորդաշարի հեղինակ և վարող, 1996-1997 թվականներին՝ Հայաստանի հանրային ռադիոյով հեղինակել և վարել է «Ով, ինչ, որտեղ» հաղորդաշարը։ 2014 թվականից դասավանդում է Երևանի Խ. Աբովյանի անվան մանկավարժական համալսարանի կուլտուրայի ֆակուլտետում (Մոնտաժի տեսություն և պրակտիկա,կինոկոմպոզիցիա)։

Հրապարակումներ 
 «Զրույց արվեստանոցում» Քշիշտոֆ Զանուսի, “Виноград” ամսագիր, 2007,
 «Սիրով ծայրամասերից» Բորիս Բարնետ, “Киноведческие записки” ամսագիր, 2016։

Ֆիլմագրություն 
 «Ցատկերթ» կարճամետրաժ խաղարկային ֆիլմ, (30 րոպե), Հայաստանի ազգային կինոկենտրոն, 2010,
 «Կյանքի համը. սուրճ-թեյ» գիտավավերագրական ֆիլմ (52 րոպե, ОРТ), 2011,
 «Վահրամ Փափազյան» վավերագրական ֆիլմ (55 րոպե), «Ավագ Պետրոսյան» վավերագրական ֆիլմ (57 րոպե), 2012,
 «Որս» կարճամետրաժ խաղարկային ֆիլմ (7 րոպե), 2012,
 «Եվ յոթերորդ օրը...» լիամետրաժ գեղարվեստական ​​ֆիլմ, 2015, 
 «Լույսի կաթիլներ» լիամետրաժ խաղարկային ֆիլմ, 2021։

Պարգևներ 
 «Լավագույն ֆիլմ» մրցանակ՝ ԱՊՀ և Բալթյան երկրների կինոկոնֆեդերացիայի դեբյուտային ֆիլմերի մրցույթ, 2010,
 «Ցատկերթ» կարճամետրաժ խաղարկային ֆիլմի «Լավագույն ռեժիսոր» մրցանակ՝ Վերոնայի միջազգային կինոփառատոն, 2011,
 «Լավագույն ռեժիսոր» մրցանակ՝ ԱՊՀ և Բալթյան երկրների կինոկոնֆեդերացիայի դեբյուտային ֆիլմերի մրցույթ
 «Հույս» մրցանակ՝ Հայաստանի ազգային կինոակադեմիա, 2011
 «Լավագույն երաժշտություն» անվանակարգ «Armenian world music» մրցանակաբաշխություն, 
 «Լույսի կաթիլներ» ֆիլմը ճանաչվել է Ճապոնիայի «Tokyo Film Awards»-ի լավագույն ֆիլմ։

Ծանոթագրություններ 

Հայ ռեժիսորներ
ԵՊԼՀ շրջանավարտներ
Հայ սցենարիստներ
Հայ պրոդյուսերներ
ՀԹՎ 2023 հոդվածներ